Návrh predsedu habilitačnej komisie 
Vedeckej rade Fakulty práva Paneurópskej vysokej školy
vymenovať JUDr. Bronislavu Pavelkovú, PhD.
za docentku v odbore 3.4.11. Občianske právo

Habilitačná komisia pre habilitačné konanie JUDr. Bronislavy Pavelkovej, PhD. na svojom neverejnom rokovaní dňa 20.03.2013 dospela k záveru, že uchádzačka predloženou dokumentáciou, habilitačnou prednáškou a obhajobou habilitačnej práce preukázala svoju odbornú erudíciu, pedagogickú spôsobilosť a spĺňa aj ďalšie požiadavky spojené s udelením vedecko-pedagogického  titulu “docent”. 
Habilitačné konanie  prebehlo v súlade s  §76, ods. 1, 3 a 6 Zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov, Vyhláškou Ministerstva školstva Slovenskej republiky o postupe získavania vedecko-pedagogických titulov alebo umelecko-pedagogických titulov docent a profesor (č. 6/2005 Z.z.), t.j. habilitačná prednáška a obhajoba habilitačnej práce sa uskutočnili pred habilitačnou komisiou, oponentmi a najmenej 5 členmi vedeckej rady. Uchádzačka splnila (a vo väčšine požiadaviek vysoko prekročila) Kritériá na získanie vedecko-pedagogického titulu docent a profesor na Fakulte práva schválených Vedeckou radou Paneurópskej vysokej školy dňa 15.12.2008. Pri tajnom hlasovaní všetci traja členovia habilitačnej komisie a dvaja oponenti vyjadrili tajným hlasovaním súhlas s odporúčaním vymenovať JUDr. Bronislavu Pavelkovú, PhD. za docentku v študijnom odbore 3.4.11.  Občianske právo.

Bratislava, 20.03.2013

                                              prof. JUDr. Jozef   K r á l i k, CSc.
                                                            predseda habilitačnej komisie